Gwechall e oa ur roue anvet Gradlon, e penn rouantelezh Kerne. O chom e oa roue Kerne e Kêr Is, rak eno e oa e gêrbenn. Ur gêr binvidik e oa Is, tiez kaer enni, stalioù a vil-vern en he ruioù.    Mogerioù bras a oa en-dro dar gêr, ha dorioù bras a oa ivez hag a veze digoret evit lezel ar mor da zont e-barzh ha da vont er-maez. Alchwezioù  an dorioù -se a veze atav gant ar roue en e gerchenn, staget gant ur chadenn aour.